FORMAI PRITARTA

2014–2020 m. Europos Sąjungos struktūrinių fondų administravimo darbo grupės, sudarytos Lietuvos Respublikos finansų ministro 2013 m. liepos 11 d. įsakymu Nr. 1K-243 „Dėl darbo grupės sudarymo“, 2018 m. gruodžio 19 d. posėdžio protokolu Nr. 4 (43).

Projekto dalyvių informacijos administravimo instrukcijos

9 priedas

**PRANEŠIMAS DĖL ASMENS DUOMENŲ TVARKYMO**

Siekdami užtikrinti tvarkomų Jūsų asmens duomenų apsaugą pagal 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) (toliau – BDAR), 13 ir 14 straipsnius informuojame, kad:

**Jūsų asmens duomenų valdytojas** – LR finansų ministerija, Lukiškių g. 2, tel. (8 5) 239 0000,   
el. paštas [finmin@finmin.lt](mailto:finmin@finmin.lt). LR finansų ministerijos asmens duomenų apsaugos pareigūno   
kontaktai: dap@finmin.lt.

**Asmens duomenų tvarkymo tikslai:**

* + Projekto įgyvendinimo priežiūros (vertinant projekto išlaidas ir rezultatus, projekto mokymų efektyvumą);
  + Ataskaitų Europos Komisijai rengimo ir teikimo (naudojami apibendrinti nuasmeninti duomenys apie lytį ir priklausymą anketoje nurodytoms grupėms);
  + Socialinių tyrimų (naudojami Jūsų pateikti duomenys).

**Asmens duomenų tvarkymo teisinis pagrindas:**

Jūs dalyvaujate projekto veikloje, kuri yra finansuojama iš ES fondų lėšų, už renginio išlaidas ir projekto rezultatus yra atsiskaitoma Europos Komisijai. Pagal Europos Komisijos reikalavimus[[1]](#footnote-1), Lietuva turi atsiskaityti dėl projektuose dalyvaujančių asmenų priklausymo įvairioms grupėms (atitinkamai yra sudaryta Jums pateikta anketa) ir turi būti užtikrinta galimybė identifikuoti tikrai egzistuojantį asmenį.

Jūsų pateikti asmens duomenys (vardas, pavardė, gimimo data, lytis, el. pašto adresas, tel. nr., statusas darbo rinkoje, išsilavinimas, priklausymas anketoje išvardintoms grupėms, atitiktis anketoje nurodytiems papildomiems kriterijams) tvarkomi siekiant įvykdyti duomenų valdytojui taikomą teisinę prievolę (BDAR 6 straipsnio 1 dalies c punktas).

Jums atsisakius pateikti prašomus asmens duomenis, neteksite galimybės dalyvauti projekto veikloje.

**Jūsų asmens duomenų gavėjų kategorijos:**

* + Projekto vykdytojas;
  + Įgyvendinančioji institucija;
  + Socialinius tyrimus atliekančios institucijos ir įmonės.

**Asmens duomenų saugumo užtikrinimas:**

* + Prie asmens duomenų, kurie suvedami ir saugomi ES fondų informacinėje sistemoje (SFMIS2014), gali prieiti tik įgyvendinančių institucijų darbuotojai, kurie administruoja projektą. Visi darbuotojai yra pasirašę konfidencialumo įsipareigojimus. Darbuotojų veiksmai yra fiksuojami informacinėje sistemoje.
  + SFMIS2014 sistema yra nuolatos audituojama ir sertifikuojama duomenų saugos atžvilgiu.
  + Asmens duomenys tvarkomi vadovaujantis BDAR, kitais LR finansų ministerijos ir kitų ES fondus administruojančių institucijų asmens duomenų tvarkymą reglamentuojančiais teisės aktais.
  + Asmens duomenys SFMIS2014 duomenų bazėje saugomi iki atitinkamos ES struktūrinių fondų programos įgyvendinimo pabaigos, archyvinėje SFMIS2014 duomenų bazėje duomenys saugomi trejus metus po programos įgyvendinimo pabaigos arba galutinės programos ataskaitos patvirtinimo dienos.
  + Dokumentai ar jų kopijos, kuriuose yra asmens duomenų, yra saugomi vadovaujantis Lietuvos Respublikos dokumentų ir archyvų įstatymą įgyvendinančių teisės aktų nustatyta tvarka.

**Papildoma informacija:**

Kai kurie duomenys apie Jus (vardas, pavardė, gimimo data ir socialinio draudimo laikotarpiai) gali būti gaunami iš Lietuvos Respublikos apdraustųjų valstybiniu socialiniu draudimu ir valstybinio socialinio draudimo (Sodros) išmokų gavėjų registro.

**Jūsų teisės:**

Jūs turite teisę prašyti leisti Jums susipažinti su Jūsų asmens duomenimis, reikalauti ištaisyti netikslius, neišsamius Jūsų asmens duomenis arba apriboti duomenų tvarkymą.

Jūsų teisės įgyvendinamos remiantis BDAR reikalavimais ir Asmens duomenų tvarkymo ir duomenų subjektų teisių įgyvendinimo finansų ministerijoje aprašu, kurį galite rasti adresu http://finmin.lrv.lt/lt/asmens-duomenu-apsauga-1. Jei norite imtis aukščiau nurodytų veiksmų, prašome kreiptis į LR finansų ministerijos duomenų apsaugos pareigūną.

Jei manote, kad Jūsų teisės, susijusios su mūsų atliekamu asmens duomenų tvarkymu, buvo pažeistos, turite teisę kreiptis į priežiūros instituciją – Valstybinę duomenų apsaugos inspekciją.

Prireikus šis informacinis pranešimas gali būti tikslinamas. Apie visus jo pakeitimus pranešama [www.esinvesticijos.lt](http://www.esinvesticijos.lt) interneto svetainėje, kurioje šis pranešimas yra skelbiamas. Jį galite rasti adresu www.esinvesticijos.lt/dokumentai.

Kilus klausimams dėl renginio, kuriame Jūs dalyvaujate, prašome kreiptis į projektų vadovą.

1. 1

   * 2013 m. gruodžio 17 d. Europos Parlamento ir Tarybos reglamentas (ES) Nr. 1303/2013.
   * Projektų administravimo ir finansavimo taisyklės, patvirtintos 2014 m. spalio 8 d. Lietuvos Respublikos finansų ministro įsakymu Nr. 1K-316.

   [↑](#footnote-ref-1)